ང་རང་གིས་ཤུགས་ལྡན་བསྟེན་གསོལ་སྤོང་བ་ཡིན་ན་ཚང་མ་ལ་༧སྐྱབས་རྗེ་ཟོང་རིན་པོ་ཆེ་ནོར་ཡོད་པ་དང་ཡིད་ཆེས་མེད་ཟེར་བ་དང་འདྲ།༧སྐྱབས་རྗེ་ཟོང་རིན་པོ་ཆེའི་བྱ་བ་བཅུའི་ནང་ནས་བྱ་བ་གཅིག་དེ་མེད་པར་བཟོ་སྟེ་ལྷག་མ་དགུ་དེ་ལེགས་པོ་ཡོད་པ་ལབ་མི་སྲིད།དེ་འདྲ་ལབ་པ་ཡིན་ན་ཁོང་ནོར་འདུག་བཤད་པ་དང་མཚུངས།ང་རང་གིས་ཤུགས་ལྡན་བསྟེན་གསོལ་དེ་ལྷོད་པ་ཡིན་ན་༧སྐྱབས་རྗེ་རྣམ་པ་གཉིས་ཡང་ནོར་བ་རེད།དེ་འདྲ་ཡིན་ན་ཁོང་རྣམ་པ་གཉིས་ཀྱིས་བརྒྱུད་པ་སོགས་གང་གནང་བ་དེ་ཚང་མ་ནོར་བ་རེད།གང་ཡིན་ཟེར་ན་ཁོང་རྣམས་ཀྱིས་ང་ལ་གང་གནང་བ་དེ་དོན་མེད་དུ་འགྱུར་བ་མ་ཟད།ཁོང་ཚོས་ཤུགས་ལྡན་བསྟན་གསོལ་གནང་གྱིན་ཡོད་པའི་ཕྱིར།ཁོང་རྣམས་ཀྱི་སྡོམ་པ་མེད་པ་ཆགས་པ་དང་ངན་སོང་གསུམ་ལའང་སྐྱེས།སྐྱོན་ཅན་ཡིན་པ་མཁྱེན་ཀྱིས་ཡོད་ཀྱང་ཅི་ཕྱིར་དད་པ་བྱེད་པ་ཡིན་ནམ།